龔世法

龔世法（），號竹山，湖廣荆州府公安縣人。

万历四十一年（1613年）癸丑科进士，授行人，擢吏部文选主事，在職五年，門無私謁。清峻絶物，凡投以書疏者，率原函還之，未嘗启封。銓曹例有堂食，皆胥吏供頓，極豐腆。世法盡揮去，日饭脱粟而已。乞假歸。崇禎二年己巳（1629年），補原任，未至京，遣返，为言者所糾，謫戍常德，終于家。世法儀貌甚莊，見人不为殷勤，人亦未嘗見其笑。家居被服褴褛，人不識其曾为吏部也。赴補至中途，適同年生杨嗣昌備兵中州，饋金四十，貂帽一，嘱其使曰：龔公必不受，可言過吾境，未有不相問者，吾無事擾銓政也。世法果坚辞，所親方勸，始受其帽，寒甚，著以即路，人或觀之，世法大悔，即封識遞還之，其介如此。

參考書目 

《湖廣通志》
《崇禎長編》

明朝行人司行人
明朝吏部主事
公安人
S